ഇന്ന് വാക്സിനേഷന് 110 കേന്ദ്രങ്ങളില് കണ്ണൂര്: ജില്ലയില് ഇന്ന് സര്ക്കാര് മേഖലയില് കോവിഡ് വാക്സിനേഷനായി 110 കേന്ദ്രങ്ങള് പ്രവര്ത്തിക്കും. 10 ശതമാനം ഓണ്ലൈനായി ബുക്ക് ചെയ്ത് അപ്പോയ്ന്റ്മെന്റ് ലഭിച്ചവര്ക്കും 10 ശതമാനം ജോലി, പഠന ആവശ്യാര്ഥം വിദേശത്തേക്ക് പോകുന്നവര്ക്കും 40 ശതമാനം സ്പോട്ട് രജിസ്ട്രേഷന് വഴി ഫസ്റ്റ് ഡോസ് മുന്ഗണനാ വിഭാഗത്തില്പ്പെട്ടവര്ക്കും 40 ശതമാനം സെക്കന്റ് ഡോസ് 18 വയസിനു മുകളില് ഉള്ളവര്ക്കും സ്പോട്ട് എന്ന രീതിയിലാണ് വിതരണം ചെയ്യുന്നത്. എല്ലാ കേന്ദ്രങ്ങളിലും കോവിഷില്ഡ് ആണ് നല്കുക. സ്പോട്ട് വാക്സിനേഷന് പോകുന്നവര് അതാത് വാര്ഡുകളിലെ ആരോഗ്യ പ്രവര്ത്തകര് , ആശ പ്രവര്ത്തകര് , വാര്ഡ് മെംബര്മാര് എന്നിവര് വഴി മുന്കൂട്ടി അപ്പോയ്ന്റ്മെന്റ് എടുത്ത് വാക്സിന് ലഭ്യത ഉറപ്പ് വരുത്തിയതിന് ശേഷം മാത്രം വാക്സിനേഷന് കേന്ദ്രങ്ങളില് എത്തുക. ഗവണ്മെന്റിന്റെ വെബ്സൈറ്റ് വഴി കോവിഡ് വാക്സിനേഷനു വേണ്ടി മുന്ഗണനാക്രമത്തില് അപേക്ഷിച്ച് അപ്രൂവ് കിട്ടിയിട്ടുണ്ടെങ്കില് covid19.kerala.gov.in വെബ് സൈറ്റില് വാക്സിനേഷന് റിക്വസ്റ്റ് സ്റ്റാറ്റസില് വാക്സിനേഷന് സെന്റര് ലഭിച്ചിട്ടുണ്ടോ എന്നും പരിശോധിക്കണം. കൂടുതല് വിവരങ്ങള്ക്ക് രാവിലെ 9 മുതല് വൈകുന്നേരം 6 മണിവരെ ഫോണ് :8281599680, 8589 978405, 8589978401. 1012 പേര്ക്ക് കോവിഡ് കണ്ണൂര്: ജില്ലയില് ഇന്നലെ 1012 പേര്ക്ക് കോവിഡ് സ്ഥിരീകരിച്ചു. സമ്ബര്ക്കത്തിലൂടെ 979 പേര്ക്കും ഇതര സംസ്ഥാനത്ത് നിന്നെത്തിയ നാലുപേര്ക്കും വിദേശത്തുനിന്നെത്തിയ നാലുപേര്ക്കും 25 ആരോഗ്യ പ്രവര്ത്തകര്ക്കുമാണ് രോഗം സ്ഥിരീകരിച്ചത്. ടെസ്റ്റ് പോസിറ്റിവിറ്റി നിരക്ക് 12.90 ശതമാനമാണ്. ഇതോടെ ജില്ലയില് ഇതുവരെ റിപ്പോര്ട്ട് ചെയ്യപ്പെട്ട കോവിഡ് പോസിറ്റീവ് കേസുകള് 1,96,465 ആയി. ഇവരില് 1,117 പേര് രോഗമുക്തി നേടി. ഇതിനകം രോഗം ഭേദമായവരുടെ എണ്ണം 1,87,065 ആയി. 1,113 പേര് കോവിഡ് മൂലം മരിച്ചു. 6627 പേര് ചികിത്സയിലാണ്. ആര്ടിപിസിആര് പരിശോധന കണ്ണൂര്: ജില്ലയില് ഇന്ന് മൊബൈല് ലാബ് സംവിധാനം ഉപയോഗിച്ച് സൗജന്യ കോവിഡ് ആര്ടിപിസിആര് പരിശോധന നടത്തും. അഴീപ്പുഴ ഗവ യുപി സ്കൂളില് രാവിലെ പത്തു മുതല് ഉച്ചയ്ക്ക് 12.30 വരെയും, മുഴപ്പിലങ്ങാട് വയോജന വിശ്രമകേന്ദ്രം കമ്യൂണിറ്റി ഹാളിനു സമീപം രാവിലെ പത്തു മുതല് 12 വരെയും, കീഴല്ലൂര് യുപി സ്കൂളില് ഉച്ചയ്ക്ക് രണ്ടു മുതല് 3.30 വരെയും, ധര്മടം പരീക്കടവ് അങ്കണവാടിയില് ഉച്ചയ്ക്ക് ഒന്നര മുതല് വൈകുന്നേരം നാല് വരെയും പെരിങ്ങോം താലൂക്കാശുപത്രി, ചെങ്ങളായി ടൗണ് വ്യാപാരഭവന്, പയ്യന്നൂര് ബിഇഎം എല്പി സ്കൂള്, ചെറുകുന്ന് തറ ബോര്ഡ് സ്കൂള്, ചെറുതാഴം കുടുംബാരോഗ്യകേന്ദ്രം, ഇരിക്കൂര് സാമൂഹികാരോഗ്യകേന്ദ്രം, പൊടിക്കളം എല്പി സ്കൂള്, എന്നിവിടങ്ങിളില് രാവിലെ പത്തു മുതല് വൈകുന്നേരം നാലു വരെയുമാണ് പരിശോധന.